**קול קורא מס' 2023 / 1**

**מכירת יצירות אמנות בחנות בית האמנים "תוצרת אשדוד", בבית אריה קלנג אשדוד**

**כללים ומבחנים**

1. בית האמנים - בית אריה קלנג
	1. בית האמנים בבית אריה קלנג, פועל מתוך מטרה לעודד, לקדם ולתת מעטפת לאמנים הפועלים בעיר. במקום מתקיימות תערוכות מתחלפות, סדנאות ומפגשי העשרה בתחומי האמנות, התרבות והיצירה.
	2. חנות הגלריה "תוצרת אשדוד" פועלת בבית האמנים, ומעניקה פלטפורמה מכובדת לאמנים ומעצבים להציג את עבודתם ויצירותיהם למכירה ואינה למטרות רווח.
	3. בית אריה קלנג מארח מידי יום מבקרים רבים המגיעים לבקר בתערוכות המתחלפות בגלריה ובמרכז המבקרים של אשדוד, הדבר מאפשר לחנות הגלריה ליהנות מקהל מתחלף רב ומגוון.
2. **מטרת פרסום הקול הקורא**
	1. בימים אלה החברה מחדשת את הפריטים המוצגים למכירה בחנות "תוצרת אשדוד" ומדייקת את איפיונה של החנות.
	2. כמו כן, בכוונת החברה לפתוח אתר אינטרנט לחנות "תוצרת אשדוד", שיאפשר קישור לאתרי האמנים.
	3. זהו קול קורא להגשת בקשות להצגת יצירות אמנות בחנות בית האמנים והעמדתן למכירה.
	4. היצירות הן בתחום הפיסול, ציור, אמנות פלסטית, תכשיטנות, טקסטיל, חומריות מגוונת, פתרונות עיצוב מקוריים השימושיים לחיי היום יום, וכן פריטים ייחודיים לחגים ולמועדים.
3. **אמות המידה לבחירת היצירות**
	1. החברה תשקול שיקולים אמנותיים בבחירת היצירות שיוצגו ויימכרו בחנות.
	2. תינתן עדיפות ליצירות אמנות של אמנים תושבי העיר אשדוד או אמנים הפועלים בעיר אשדוד או אמנים שיצירותיהם הן בזיקה לעיר אשדוד.
4. **הליך הטיפול באישור הבקשה למכירת יצירות אמנות בחנות בית האמנים**

הבקשה תטופל על פי סדר הפעולות שלהלן:

* 1. הגשת בקשה לחברה בטופס המצ"ב כ**מסמך 1** שליחת דימויים (צילומים ו/או סרטונים)
	2. קליטת הבקשה ומשלוח אישור קליטה בדוא"ל.
	3. בחינת ההצעה על ידי ועדת הרכש של החברה, שתבחן את ההצעות השונות ותקבע את תמהיל הפריטים שיימכרו בחנות.
	4. מתן הודעה של החברה למציעים על קבלה או דחיית הבקשה.
	5. חתימת המציע על הסכם התקשרות בנוסח **מסמך 2**.

1. **קבלת תנאי הקול הקורא ונספחיו**

ניתן לקבל את מסמכי הקול הקורא ונספחיו באמצעות פנייה למנהלת חנות בית האמנים "תוצרת אשדוד", גב' עדי דוידוביץ', בימי העבודה המקובלים (א' - ה') בתאריכים 15.1.2023 - 15.2.2023, לדוא"ל madeinashdod@ironit.org.il. יש לציין את פרטי הפונה וכן דוא"ל אליו יש לשלוח את המסמכים. אישור החברה על קבלת הפנייה יישלח בדוא"ל חוזר. ככל ואין מענה בדוא"ל חוזר או במקרה של בירורים, ניתן להתקשר בימי העבודה לטלפון: 08-9173844.

1. **שאלות הבהרה**

הסברים ופרטים נוספים באשר להליך הקול הקורא יינתנו כמענה לשאלות הבהרה בכתב שיועברו לחברה עד לא יאוחר מיום 5.2.2023 בשעה 12:00, באמצעות פנייה למנהלת חנות בית האמנים "תוצרת אשדוד", גב' עדי דוידוביץ' בדוא"ל, madeinashdod@ironit.org.il ולציין את פרטי הפונה וכן דוא"ל אליו יש לשלוח את המענה לשאלות. אישור החברה על קבלת הפנייה יישלח בדוא"ל חוזר. ככל ואין מענה בדוא"ל חוזר או במקרה של בירורים, ניתן להתקשר בימי העבודה המקובלים (א' - ה') בשעות 09:00 - 16:00 לטלפון: 08-9173844.

1. **אופן הגשת הבקשה**
	1. המבקש יגיש את הבקשה על גבי טופס הגשת הבקשה המצ"ב כ**מסמך "1"** ויצרף את האסמכתאות והמסמכים כנדרש בטופס הבקשה.

את טופס ההצעה המלא והחתום בצירוף יתר המסמכים והטפסים הנדרשים כמפורט בקול קורא זה יש לסרוק לקובץ אחד בפורמט PDF ולהגיש עד ליום 15.2.2023 למנהלת חנות בית האמנים "תוצרת אשדוד", גב' עדי דוידוביץ', בדוא"ל madeinashdod@ironit.org.il. אישור החברה על קבלת הפנייה יישלח בדוא"ל חוזר. ככל ואין מענה בדוא"ל חוזר יש לוודא קבלת הדוא"ל בטלפון: 08-9173844.

* 1. לא תתקבל כל בקשה שתומצא לחברה לאחר המועד האחרון הנקוב לעיל.

 החברה העירונית לתרבות

 ופנאי באשדוד בע"מ (חל"צ)

**מסמך 1**

**קול קורא מס' 2023 / 1**

**מכירת יצירות אמנות בחנות בית האמנים "תוצרת אשדוד", בבית אריה קלנג אשדוד**

**טופס בקשה**

**לכבוד**

**החברה העירונית לתרבות ופנאי באשדוד בע"מ (חל"צ)**

א.ג.נ.,

**הנדון: בקשה להצגת פריטים למכירה בחנות בית האמנים "תוצרת אשדוד"**

1. אני הח"מ, מבקש/ת להציג את יצירות האמנות המפורטות להלן להצדה ומכירה בחנות בית האמנים "תוצרת אשדוד":

|  |  |  |
| --- | --- | --- |
| מס"ד | תיאור/שם המוצר | מספר הפריטים שנמסרו לחברה מהמוצר |
| 1 |  |  |
| **2** |  |  |
| **3** |  |  |
| **4** |  |  |
| **5** |  |  |
| **6** |  |  |
| **7** |  |  |
| **8** |  |  |

1. מצורפים לבקשה זו קבצים של דימויים (צילומים או סרטונים) של הפריטים אותם מוצע להציג ולמכור בחנות.
2. ידוע לי שככל ותתקבל הבקשה, הצגת ומכירת הפריטים כפופה לחתימה על הסכם התקשרות בנוסח מסמך 2.
3. הבקשה פתוחה בפני יחיד בלבד (לא תאגיד).

|  |  |
| --- | --- |
| **שם המבקש** |  |
| **ת.ז.** |  |
| **כתובת המבקש** |  |
| **דוא"ל המבקש** |  |
| **טלפון המבקש** |  |

**ולראיה באתי על החתום:**

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_****תאריך** |  | **\_\_\_\_\_\_\_\_\_\_\_\_\_\_\_****חתימת המבקש**  |

**מסמך 2**

**הסכם לאספקת טובין בקונסיגנציה**

**להתקשרות כוללת של פחות מ- 50,000 ש"ח**

שנערך ונחתם ביום **תאריך**

**בין**

**החברה העירונית לתרבות ופנאי באשדוד בע"מ (חל"צ) (ח.פ. 511757114)**

מרח' הקליטה 4, אשדוד

(להלן - "**החברה**") **מצד אחד**

**לבין**

**למלא נתון (ת.ז./ח.פ. למלא נתון)**

מרח' למלא נתון

טלפון נייד: למלא נתון

(להלן - "**הספק**") **מצד שני**

|  |  |
| --- | --- |
| הואיל | והחברה מפעילה את בית האמנים בבית אריה קלנג את חנות "תוצרת אשדוד" למכירת מוצרי עיצוב ואמנות של אמנים בני העיר אשדוד (להלן - "**החנות**"); |
| והואיל | והספק הינו אמן המעוניין למכור יצירות אמנות ופריטי עיצוב שאותם יצר (להלן - "**המוצרים**"); |
| והואיל | והספק מעוניין לספק לחברה מוצרים, כמפורט בהזמנות מוצרים שתוציא החברה לספק מידי פעם בפעם, על מנת שהחברה תמכור ותשווק אותם בחנות במכירה קמעונאית לקהל הרחב; |

לפיכך הוצהר, הוסכם והותנה בין הצדדים כדלקמן:

1. **מהות ההתקשרות**
	1. החברה מזמינה בזאת מהספק את המוצרים והספק מתחייב לספק את המוצרים לחברה לצורך מכירתם ושיווקם בחנות לצדדים שלישיים.
	2. **תניית שימור בעלות במוצרים שנמסרו מהספק לחברה** - המוצרים מסופקים מהספק לחברה מבלי שהבעלות בהם עוברת מהספק לחברה וזאת על אף האמור בסעיף 33 לחוק המכר, תשכ"ח - 1968. מובהר בזאת כי הבעלות במוצרים תעבור מהספק לצד השלישי-הרוכש רק עם מכירתם לצד השלישי-הרוכש על ידי החברה.
2. **תקופת ההתקשרות וסיומה**
	1. תקופת ההתקשרות עפ"י הסכם זה הינה החל מיום חתימת הסכם זה ועד לתום 12 חודשים (להלן - **"תקופת ההתקשרות"**).
	2. החברה רשאית להאריך הסכם זה ב-12 חודשים נוספים, לפי שיקול דעתה הבלעדי.
	3. החברה רשאית להפסיק את ההתקשרות עפ"י הסכם זה, כולה או חלקה, בכל עת ללא כל נימוק עפ"י שיקול דעתה הבלעדי, וזאת בהודעה בכתב לספק של 30 יום מראש.
	4. ככל וההתקשרות בין הצדדים הופסקה מסיבה כלשהי, לרבות כמפורט בסעיף ‎2.3 לעיל, יהא זכאי הספק לתשלום אך ורק לתמורה בעבור המוצרים שנמכרו על ידי החברה בפועל עד למועד סיום תקופת ההתקשרות, ויתר המוצרים שלא נמכרו יועמדו לרשותו של הספק שיהא רשאי לקחת אותם חזרה לרשותו בהתאם להוראות הסכם זה. מובהר בזאת, כי הספק לא יהיה זכאי לכל תמורה ו/או פיצוי נוסף מכל מין וסוג שהוא, בשל הפסקת ההתקשרות כאמור, וכי הספק מוותר על כל טענות ו/או תביעות ו/או כל דרישות אחרות בגין נזקים ו/או הפסדים שנגרמו לו בעטייה של הפסקת ההתקשרות כאמור.
3. **אופן אספקת ומסירת המוצרים**

המוצרים יסופקו לחברה, בהתאם להוראות שלהלן:

* 1. המוצרים יסופקו לחנות החברה על ידי הספק ויאוחסנו בחנות (כהגדרתה לעיל) עד למכירתם על ידי החברה, וזאת מבלי להעביר את הבעלות בהם מהספק לידי החברה.
	2. מוצרים בעלי אישור ממשרד הבריאות - הספק ימציא אישורים ורישיונות מתאימים של המוצרים על פי כל דין, לפי דרישות החברה.
	3. המוצרים שיסופקו לחברה יהיו בהתאם למפורט בהזמנה החתומה ובכל מסמך אחר שיצורף להזמנה.
	4. הספק ימסור את המוצרים לחברה בתיאום מראש עם נציגי החברה, בשעות ולפי סדרי העבודה המקובלים בחנות. הספק יעביר את המוצרים לחנות באופן כפי שיסוכם בין הצדדים.
	5. החברה או מי מטעמה רשאים לסרב לקבל את המוצרים כולם, או מקצתם - אם לדעתם אינם מתאימים לדרישות המוקדמות שסוכמו בין הצדדים ו/או הינם עם ליקויים, ומשעשו כן, על הספק יהא לסלק את המוצרים על חשבונו ו/או להחליף את המוצרים במוצרים תקינים שיתאימו לסיכום בין הצדדים, על פי דרישת החברה. ככל שהספק לא יסלק את המוצרים מהחנות, בתוך 7 ימים מהמועד בו שלחה החברה לספק דרישה בכתב לספק לכתובת הדוא"ל ו/או לכתובת הפיזית שציין הספק בהסכם זה, רשאית החברה להוציא את אותם מוצרים משטח החנות ומאותו המועד לא תהיה לה כל אחריות למוצרים אלו.
	6. ככל שהמוצרים, כולם או חלקם, לא נמכרו על ידי החברה בתוך 180 ימים ממועד אספקתם לחנות על ידי הספק (או מועד אחר שסוכם בין הצדדים בכתב), תהיה רשאית החברה, לפי שיקול דעתה הבלעדי, לסיים את התקשרות עם הספק ולדרוש את סילוק המוצרים של הספק מהחנות. ככל שהספק לא יסלק את המוצרים מהחנות, בתוך 7 ימים מהמועד בו שלחה החברה לספק דרישה בכתב לספק לכתובת הדוא"ל ו/או לכתובת הפיזית שציין הספק בהסכם זה, רשאית החברה להוציא את אותם מוצרים משטח החנות ומאותו המועד לא תהיה לה כל אחריות למוצרים אלו.
1. **הצהרות הספק**

הספק מצהיר בזאת, כדלקמן:

* 1. כי ידוע לו שהתחייבויות החברה על פי ההסכם ועצם התקשרותה בו נעשות על סמך הצהרותיו לעיל ולהלן.
	2. כי ידוע לו שתנאי לחתימת החברה על הסכם זה הוא היותו בעל אישור בר תוקף כנדרש לפי חוק עסקאות גופים ציבוריים (אכיפת ניהול חשבונות ותשלום חובות מס), תשל"ו - 1967 על דבר ניהול ספרי חשבונות כדין וכן רשום כעוסק מורשה / עוסק פטור ברשויות מע"מ.
	3. כי ידוע לו שהחברה אינה מתחייבת לרכוש ממנו כמות פריטים מינימאלית של המוצר.
	4. כי אינו כבול באיזה הסכם מפורש ו/או מכללא האוסר על אספקת המוצרים לחברה.
1. **מכירת המוצרים**
	1. החברה תמכור לצדדים שלישיים את המוצרים באמצעות החנות בתמורה שלא תפחת ממחירי המוצרים, כמפורט בטופס הזמנת המוצר החתום.
	2. החברה תדווח לספק על מכירת המוצרים בהתאם למפורט בסעיף ‎6.1 להלן.
	3. מוסכם בזאת, כי סידור המוצרים במדפי החנות ו/או אחסנתם יבוצעו בהתאם לשיקול דעתה הבלעדי של החברה.
	4. מכירת המוצרים ע"י החברה לצד ג' כפופה להוראות חוק הגנת הצרכן, תשמ"א - 1981, ותקנותיו, לחוק המכר, תשכ"ח - 1968 ותקנותיו ולכל דין אחר. לפיכך, יחליף הספק כל מוצר פגום שהוחזר לחברה ע"י הרוכש בתוך זמן סבור ובכפוף להוראות החוק וככל ולא ניתן למסור מוצר חליפי תקין תשיב החברה את התמורה הכספית לרוכש, לפי שיקול דעתה הבלעדי, והספק ישפה את החברה בגין הסכום ששילמה לרוכש.
	5. הספק מצהיר כי מכירת המוצרים אינה מפרה את זכויותיו של צד שלישי כלשהו, וכי הינו בעל זכויות היוצרים במוצרים או בעל הרשאה מבעל זכויות היוצרים של המוצרים למכירתם לצדדים שלישיים.
	6. הספק יפצה את החברה בשלמות על כל תביעה, דרישה, הליך, נזק, היטל, וכיו"ב, שייגרמו מפגיעה בזכויות יוצרים, פטנטים, מדגמים, סמלי מסחר וכל זכויות דומות שתיווצר בשל מכירת המוצרים שיסופקו על ידי הספק ו/או שייעשה בהם שימוש ע"י הספק.
2. **התמורה**
	1. התמורה שתשלם החברה לספק עבור כל אחד מהמוצרים הינה **בתוספת 30% לסכום הרכישה** **המוסכם**, כמפורט ב**נספח א'**. החברה לא תוסיף מע"מ על סכום התמורה לו זכאי הספק, וככל והספק הינו עוסק מורשה יראו את התמורה שתשלם החברה לספק ככוללת מע"מ.
	2. החברה תשלם לספק תמורה אך ורק עבור מוצרים שסיפק הספק ואשר נמכרו בפועל על ידי החברה באמצעות החנות. הספק אינו זכאי לתשלום תמורה בגין מוצרים שלא נמכרו בפועל על ידי החברה. החברה הינה מלכ"ר ולסכום המכירה לא ייווסף מע"מ.
	3. עד ליום ה-5 לכל חודש תמסור החברה לספק דו"ח בדבר כמות המוצרים שנמכרו על ידה במהלך החודש החולף ואופן ההתחשבנות בין הצדדים.
	4. התמורה תשולם לספק כנגד קבלת חשבונית מס/קבלה (או קבלה בלבד ככל והספק הינו עוסק פטור) מאת הספק ובכפוף להמצאת האישורים אישור על ניהול ספרים כנדרש לפי חוק עסקאות בגופים ציבוריים, תשל"ו - 1976.
	5. התשלום ישולם לספק עד לא יאוחר מ- 60 ימים לאחר תום החודש בו הוגשה לחברה חשבון עסקה לתשלום (**"שוטף + 60"**), ובתנאי שחשבון העסקה אושר לתשלום על ידי החברה.
	6. החברה תנכה מכל תשלום שישולם לספק את כל המסים ו/או תשלומי החובה ו/או הניכויים הקבועים בחוק. על אף האמור לעיל בסעיף קטן זה מוסכם, כי אם ימציא הספק אישור ממס הכנסה המעניק לו פטור מלא ו/או חלקי מניכויים ו/או מסים אלה, לא תנכה החברה מס מהתמורה המגיעה לספק ו/או תנכה בשיעור בהתאם לאישור מס ההכנסה הנ"ל.
	7. התמורה האמורה לעיל משקפת את מלוא התחייבויותיה הכספיות של החברה כלפי הספק וכוללת מראש כל מס, היטל או אגרה החלים על העסקה נשוא הסכם זה. כמו כן, ולמען הסר ספק כל הוצאותיו של הספק בקשר עם הסכם זה חלות עליו בלבד.
	8. כל צד ישא בעלויותיו בקשר עם ביצוע התחייבויותיו כלפי משנהו עפ"י הסכם זה. הספק ישא בכל מס, קנס, תשלום או הוצאה מכל סוג שהוא כלפי הרשויות השונות אשר יוטלו עליו עפ"י הדין בקשר עם ביצוע התחייבויותיו עפ"י הסכם זה.
3. **אחריות לנזקים**
	1. הספק אחראי לכל מגרעת, ליקוי, או פגם אחר שיתגלה במוצרים שסופקו על ידו, או בכל חלק מהם, הנובעים מטיב העבודה, או מטיב החומרים מהם יוצרו, או מאי התאמתם למפרטים, או לדגמים והוא יפצה את החברה בעד כל נזק והפסד שנגרמו, או ייגרמו לה, מחמת הסיבות המנויות לעיל.
	2. החברה לא תהיה אחראית לכל מגרעת, ליקוי, או פגם אחר שיתגלה במוצרים שיסופקו על ידי הספק, או בכל חלק מהם. אין בהוראות סעיף זה לעיל כדי לגרוע מכל זכות ו/או סעד ו/או תרופה המוקנים לחברה על פי הסכם זה ועל פי כל דין.
	3. החברה תישא על חשבונה בכל נזק פיזי שייגרם למוצר ו/או בכל גניבה או אובדן של המוצר בעת אחסונו בחנות.
4. **ביטוח**
	1. במהלך כל תקופת ההתקשרות וכל עוד קיימת אחריות הספק על פי דין, על הספק לערוך את הביטוחים המתחייבים מאופי ההתקשרות והיקפה, לרבות ביטוח אחריות כלפי צד שלישי, חבות מעבידים וחבות המוצר (חבות המוצר- בגבול אחריות בסך של 2 מיליון ש"ח לאירוע ובמצטבר לתקופה). עריכת ביטוחים על ידי הספק או העדרם לא תיגרע בדרך כל שהיא מחבות הספק על פי הסכם זה או כל דין.
	2. הספק פוטר את המזמין ואת הבאים מטעם המזמין לרבות עיריית אשדוד מכל אחריות לנזק לרכוש מכל מין וסוג שהוא המובא על ידי הספק או מי מטעמו לחצרי המזמין ו\או המשמש את הספק במסגרת השירותים, ובלבד שהפטור כאמור לא יחול לגבי נזק בזדון.
5. **העדר יחסי עובד - מעביד**

לא ייווצרו מכח הסכם זה יחסי עובד-מעביד בין החברה לבין הספק. הצדדים מצהירים בזאת כי אין לספק בביצוע הסכם זה כל זכויות של עובד בחברה, והוא אינו זכאי לכל זכויות המגיעות לעובדים בחברה, ולא לכל תשלומים ו/או ניכויים בגין זכויות סוציאליות ולא לכל פיצויים ו/או הטבות כל שהן בקשר לביצוע הסכם זה ו/או ביטולו ו/או סיומו מכל סיבה. נוסף על כך החברה לא תנכה מהתמורה שתשולם לספק כל ניכויים בגין מס הכנסה, ביטוח לאומי, מס בריאות, וכד'.

1. **איסור הסבת ההסכם**
	1. הספק מנוע מלהסב ו/או להעביר לאחר את ההסכם, כולו או מקצתו ו/או כל זכות העומדת לו מכח ההסכם ו/או כל טובת הנאה על פיו ו/או למשכן ו/או לשעבד לאחר איזה מאותן זכויות - אלא אם קיבל תחילה הסכמה לכך מאת החברה בכתב. אישור כאמור יינתן - אם בכלל - בהתאם לשיקול דעתה הבלעדי של החברה.
	2. החברה רשאית להסב ו/או להעביר ו/או להמחות זכויותיה מכח הסכם זה לאחרים אך, הסבה ו/או העברה ו/או המחאה של איזה מזכויות החברה כאמור לעיל לא תגרע מזכויות הספק עפ"י הסכם זה.
2. **שמירת זכויות**

החברה שומרת לעצמה את הזכות להתקשר עם אנשים ו/או גורמים נוספים ו/או אחרים לפי שיקול דעתה לביצוע תפקידים ומלאכות מסוג אלה נשוא הסכם זה. התקשרות כזו של החברה לא תהווה הפרה של הסכם זה ולספק לא תהיה כל טענה ו/או תביעה ו/או דרישה בקשר לכך.

1. **הפרת ההסכם**

על הוראות הסכם זה יחולו הוראות חוק החוזים (תרופות בשל הפרת חוזה), תשל"א - 1970 (להלן: "חוק החוזים תרופות"). כל תרופה ו/או סעד ו/או סמכות ו/או כח הנתונים לחברה כלפי הספק, על פי הסכם זה, לא יגרעו מכל תרופה או סעד העומדים לחברה על פי כל דין, לרבות על פי חוק החוזים תרופות, והחברה תוכל על פי שיקול דעתה הבלעדי, לנקוט נגד הספק בכל תרופה ו/או סעד כפי שתמצא לנכון.

1. **ויתור**

כל התנהגות מצד מי מהצדדים לא תיחשב כוויתור של צד על זכות מזכויותיו על פי הסכם זה או על פי הדין, או כויתור או הסכמה מצידו להפרה כלשהי או לאי קיום תנאי כלשהו, אלא אם הויתור, ההסכמה הדחייה, השינוי, הביטול או התוספת נעשו מפורשות ובכתב. כל ויתור של החברה על זכות המוקנית לה לפי הסכם זה לא תשמש תקדים לויתורים דומים ו/או זהים בעתיד, ולא ילמדו ממנו גזירה שווה לגבי מקרים אחרים.

1. **סופיות ההסכם ושינויים**

הסכם זה ממצה את כל המוסכם בין הצדדים ועם חתימתו לא תהיה עוד כל נפקות לכל משא ומתן, הצהרה, מצג, התחייבות ו/או הסכמה, זיכרון דברים, טיוטת הסכם וכיו"ב, אשר היו, אם היו, בין בכתב ובין בעל פה, בין במפורש ובין במשתמע, בין הצדדים טרם לחתימת הסכם זה. כל שינוי ו/או תוספת להסכם זה ייעשו במפורש ובכתב וכל עוד לא נעשו כך לא יהיה להם תוקף מחייב כלפי הצדדים.

1. **הודעות**
	1. כתובות הצדדים לצורך הסכם זה הינן כמפורט בראש ההסכם. הספק אחראי לעדכן את החברה בדבר כל שינוי שחל בפרטי ההתקשרות עם הספק לאחר חתימת הסכם זה.
	2. כל הודעה אשר ישלח צד למשנהו תחשב כאילו נתקבלה תוך 3 ימי עבודה מעת מסירתה למשלוח בדואר רשום, או בתום יום עבודה שלם במקרה של מסירה ביד או משלוח מאושר פקסימיליה - לפי המקרה.

**ולראיה באו הצדדים על החתום:**

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_** |
| **החברה** |  | **הספק** |

**נספח א'**

**רשימת מוצרים**

ההסכם בין הצדדים נחתם ביום **תאריך**

נספח א' נערך ונחתם ביום **תאריך**

**בין**

**החברה העירונית לתרבות ופנאי באשדוד בע"מ (חל"צ) (ח.פ. 511757114)**

מרח' הקליטה 4, אשדוד

(להלן - "**החברה**") **מצד אחד**

**לבין**

**למלא נתון (ת.ז./ח.פ. למלא נתון)**

מרח' למלא נתון

טלפון נייד: למלא נתון

(להלן - "**הספק**") **מצד שני**

להלן רשימת הפרטים:

|  |  |  |  |
| --- | --- | --- | --- |
| מספר פריט | תיאור/שם המוצר | מספר הפריטים שנמסרו לחברה מהמוצר | מחיר הרכישה מהספק של פריט אחד בש"ח. כולל והספק הינו עוסק מורשה יראו את הסכום ככולל מע"מ |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |
|  | למלא נתון | למלא נתון | למלא נתון |

**ולראיה באו הצדדים על החתום:**

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_** |
| **החברה** |  | **הספק** |